આ સપ્તાહની શરૂઆત આપને અંગત અને પ્રોફેશનલ મોરચે કામકાજમાં સફળતાનો અહેસાસ કરાવનારી રહેશે. સપ્તાહના પહેલા દિવસે આપ અંગત જીવનમાં ખુશીનો અનુભવ કરશો. નવા મિત્રો બનશે તેમજ જુના મિત્રો સાથે ઘનિષ્ઠતા વધશે. તા. 23 અને 24 દરમિયાન દિવસ મધ્યમ રહેશે. કોઈની સાથે વાદવિવાદ થશે. તણાવ પૂર્ણ તબક્કાની અસર તમારા દાંપત્યજીવનને પણ વિક્ષેપિત કરી શકે છે. જીવનસાથી જોડે બિનજરૂરી દલીલબાજી થતા તેમને મનદુઃખ રહે. કોઈ અઘટિત ઘટના બની શકે છે. આપનો અતિ આત્મવિશ્વાસ આપના માટે ઘાતક બની શકે છે. તેના કારણે કામમાં નિષ્ફળતા મળતા આપનામાં નિરાશા વધશે. તા. 25, 26 સમય ફરીથી આપના પક્ષમાં રહેશે. આપનામાં નવું જોશ અને ઉત્સાહ રહેશે. કંઈક નવું શીખવા માટે આપનામાં અનોખો ઉત્સાહ અને તાલાવેલી જોવા મળશે. આપના સંતાનો વધુ લાગણીશીલ બનશે અને આપ પણ એની તરફ વધુ લાગણીથી જોડાશો. સાથોસાથ આપ બાળકો સાથે વધુમાં વધુ સમય પસાર કરવા ઉત્સુક રહેશો. તા. 27, 28ના રોજ આર્થિક સમસ્યા પર ધ્યાન આપશો. વ્યવસાયમાં અને દરેક કાર્યમાં સફળતા મળશે. સપ્તાહનું અંતિમ ચરણ આપના માટે વધુ લાભદાયી રહેશે. સારા વસ્ત્ર અને સારા ભોજનની પ્રાપ્તિ થશે. આનંદપ્રમોદ માટે સારો સમય છે. ક્યાંયથી શુભ સમાચાર મળશે. મિત્રો તરફથી પણ સારો લાભ થશે. શેર-સટ્ટાથી લાભ થાય. સંગીત કે કલાક્ષેત્રે પ્રગતિ થાય. પરિચિત વ્યક્તિ સાથે મધુર સંબંધો વધે.